LIBER OCTAVUS. 27 



PARABOLA. 

 22. Iter pigrorum quasi sepes spmarum. 



EXPLICATIO. 



Elegantissime ostendit Parabola pigritiam in fine 

 laboriosam esse. Diligentia enim et sedula praepa- 

 ratio id praestant, ut pes in aliquod offendiculum non 

 impingat, sed ut complanetur via antequam ineatur. 

 At qui piger est, et omnia in extremum momentum 

 executionis differt, necesse est ut perpetud et singu- 

 lis passibus quasi per rubos et sentes incedat, qui 

 eum subinde detineant et impediant. Idem obser- 

 vari possit etiam in familia regenda ; in qua si adhi- 

 beatur cura et providentia, omnia placide et veluti 

 sponte procedunt, absque strepitu et tumultu : sin 

 base desint, ubi major aliquis motus .intervenerit, 

 omnia simul agenda turmatim occurrunt ; tumul- 

 tuantur servi ; aedes personant. 

 PARABOLA. 



23. Qui cognoscit injudiciofaciem, non bcnbfacit; 

 iste, et pro buccdld pants, deseret veritatem. 



EXPLICATIO. 



Prudeutissime notat Parabola, in judice magis 

 perniciosam esse Facilitatem Morum quam Corrup- 

 telam Munerum. Munera enim haudquaquam ab 

 omnibus deferuntur ; at vix ulla est caussa, in qua 

 non inveniatur aliquid quod flectat judicis animum, 

 si personas respiciat. Alius enim respicietur, ut po- 

 pularis ; alius, ut maledicus ; alius, ut dives ; alius, 

 ut gratus ; alius, ut ab amico commendatus ; denique 

 omnia plena sunt iniquitatis, ubi dominatur respectus 

 personarum ; et levi omnino de caussa, veluti pro 

 buccella panis, judicium pervertetur. 



